CELEX: 62008TN0008
Language: sk
Date: 2008-01-02 00:00:00
Title: Vec T-8/08: Žaloba podaná 2. januára 2008 – Piccoli/ÚHVT (Zobrazenie mušle)

8.3.2008   
            
            
               SK
            
            
               Úradný vestník Európskej únie
            
            
               C 64/57
            
         Žaloba podaná 2. januára 2008 – Piccoli/ÚHVT (Zobrazenie mušle)
   (Vec T-8/08)
   (2008/C 64/91)
   Jazyk konania: taliančina
   Účastníci konania
   
      Žalobca: G.M. Piccoli Srl (Alzano Lombardo, Taliansko) (v zastúpení: S. Giudici, advokát)
   
      Žalovaný: Úrad pre harmonizáciu vnútorného trhu (ochranné známky a vzory)
   Návrhy žalobcu
   
               —
            
            
               zrušiť alebo zmeniť rozhodnutie prvého odvolacieho senátu Úradu pre harmonizáciu vnútorného trhu z 28. septembra 2007, oznámené 23. októbra 2007, o zapísaní trojrozmernej ochrannej známky Spoločenstva č. 4 522 892 tvorenej štylizovanou formou mušle (lastúra) tiež pre označenie „briošky, briošky plnené krémom, marmeládou, čokoládou a medom“,
            
         
               —
            
            
               zaviazať žalovaného na náhradu trov konania.
            
         Žalobné dôvody a hlavné tvrdenia
   
      Prihlasovaná ochranná známka: trojrozmerná ochranná známka zobrazujúca mušľu zo štyroch rôznych pohľadov (prihláška č. 4 522 892 pre tovary triedy 30).
   
      Rozhodnutie prieskumového pracovníka: zamietnutie prihlášky pre „prípravky z obilovín, zákusky, cukrárenské výrobky a zmrzliny“.
   
      Rozhodnutie odvolacieho senátu: zamietnutie odvolania.
   
      Dôvody žaloby: porušenie článku 4 a článku 7 ods. 1 písm. e) nariadenia (ES) č. 40/94 o ochrannej známke Spoločenstva, ako aj nesprávny výklad niektorých ustanovení smernice 89/104/EHS o aproximácii právnych predpisov členských štátov v oblasti ochranných známok. V tomto ohľade sa tvrdí, že ako článok 2 smernice, tak aj článok 4 nariadenia výslovne a jednoznačne pripúšťajú vnútornú rozlišovaciu spôsobilosť nielen balenia výrobku, ale aj jeho vlastnej formy.